I følge bestemmelsene i Lov om borettslag § 4-19 kan det få en betydelig konsekvens for deg hvis du nekter dette. Forkjøper kan legge inn melding om forkjøpsrett innen fristen og overta boligen etter fastsatt overtagelse. Forkjøper har da frist på seg til å kunne angre seg og si seg ubundet til kjøpesummen to uker etter overtagelsen dersom boligen ikke har vært tilgjengelig for visning. Det ligger i uttrykket angre at det ikke kreves noen særlig grunn for å gå fra avtalen – det er tilstrekkelig at man ombestemmer seg. Dette vil i praksis si at dine nåværende leietagere må flytte ut, forkjøper flytter inn, har mulighet for å inspisere og “prøve” leiligheten i to uker for deretter å angre seg. Du kan i verste fall stå uten kjøper og må sette i gang salgsprosessen på nytt.